ഷാനിദാർ ഗുഹ

ഷാനിദാർ ഗുഹ (, ) വടക്കൻ ഇറാഖിലെ കുർദിസ്ഥാൻ മേഖലയിൽ എർബിൽ ഗവർണറേറ്റിലെ ബ്രാഡോസ്റ്റ് പർവതത്തിൽ സ്ഥിതി ചെയ്യുന്ന ഒരു പുരാവസ്തു സ്ഥലമാണ്. നരവംശശാസ്ത്രജ്ഞനായ റാൽഫ് സോലെക്കി 1951-ൽ കൊളംബിയ സർവകലാശാലയിലെ ഒരു സംഘത്തെ ഈ പ്രദേശത്ത് പര്യവേക്ഷണം നടത്തുവാനായി നയിച്ചു. കുർദിഷ് തൊഴിലാളികളുടെ അകമ്പടിയോടെ, ഈ പര്യവേക്ഷകർ ഷാനിദാർ ഗുഹ ഖനനം ചെയ്യുകയും ഇവിടെനിന്ന് 65,000-35,000 വർഷങ്ങൾക്ക് മുമ്പുള്ള എട്ട് മുതിർന്ന നിയാന്തർത്താൽ മനുഷ്യരുടേയും രണ്ട് ശിശുക്കളുടെയും അവശിഷ്ടങ്ങൾ കണ്ടെത്തുകയുംചെയ്തു. ഈ മൃതദേഹാവശിഷ്ടങ്ങൾ ഒരു മൗസ്റ്റീരിയൻ പാളിയിൽ നിന്ന് വിവിധ ശിലാ ഉപകരണങ്ങളും മൃഗാവശിഷ്ടങ്ങളുടേയും ഒപ്പമാണ് കണ്ടെത്തിയത്. ഈ ഗുഹയിൽ അടങ്ങിയിരിക്കുന്ന രണ്ട് പ്രോട്ടോ-നിയോലിത്തിക്ക് സെമിത്തേരികളിലൊന്നിന് ഏകദേശം 10,600 വർഷം പഴക്കമുള്ളതും 35 മൃതശരീരങ്ങൾ ഉൾക്കൊള്ളുന്നതുമാണ്. റാൾഫ് സോലെക്കി ഇത് നട്ടുഫിയാൻ സംസ്കാരത്തിൽ പെട്ടതായി കണക്കാക്കുന്നു.
 അവലംബം